स्पाइडर-वुमन
स्पाइडर-वुमन (मूल नाम: ग्वेन स्टेसी), जो अपने अन्य नाम स्पाइडर-ग्वेन या द व्हाइट विडो से भी प्रचलित है, मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाली एक काल्पनिक सुपरहीरो है। जैसन लातूर और रॉबी रोड्रिगेज द्वारा निर्मित यह चरित्र पहली बार २०१४ में एज ऑफ़ स्पाइडरवर्स #२ में "स्पाइडरवर्स" कॉमिक कहानी शृंखला के एक भाग के रूप प्रकाशित हुई थी, और इसे आगे चलकर "स्पाइडर-ग्वेन" नामक शृंखला में जारी रखा गया, जिसका प्रकाशन २०१५ में प्रारम्भ हुआ था। स्पाइडर-वूमन वास्तव में स्पाइडर-मैन की ही एक प्रारूप है, और मूल ग्वेन स्टेसी की वैकल्पिक-ब्रह्मांड संस्करण है। जिस ब्रह्माण्ड में वह रहती है, उसे मार्वल कॉमिक्स में अर्थ-६५ कहा जाता है। अर्थ ६५ में पीटर पार्कर की जगह ग्वेन स्टेसी को एक मकड़ी ने काटा था, जिसके बाद वह महानायिका स्पाइडर-वूमन बन गई। स्पाइडर-वुमन को अपनी शक्तियों और क्षमताओं को बांटने के साथ-साथ पीटर के व्यक्तित्व और संघर्षों के बनाये रखते हुए दर्शाया गया है।